Diari Oficial de la Generalitat Valenciana


Sumari del DOGV 3989, del 30-04-2001 (2001/3276)

Notificació de la resolució de revocació del títol-llicència d'agència de viatges.
----------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3276


Organisme emissor
:   Agència Valenciana del Turisme

Tipus de document
:   Anunci

Notificació de la resolució de revocació del títol-llicència d'agència de viatges. [2001/3276]
  
Per no haver estat possible notificar de forma personal i directa a l'interessat la resolució de revocació del títol-llicència d'agència de viatges de l'entitat Castle Travel, SL, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de febrer de 2001.- El director de l'Àrea de Producte: Víctor Yepes Piqueras.
  
«Vist l'expedient tramitat sobre revocació del títol-llicència d'Agència de Viatges de l'entitat Castle Travel, SL.
  
Fets
  
Primer. Mitjançant Ordre de data 5 de desembre de 1986, es va concedir el títol-llicència d'Agència de Viatges a l'entitat Castle Travel, SL, amb Casa Central a Benidorm (Alacant), av. Penetración, Urbanización Admiral, local 1-5, i se li va assignar el codi d'identificació CV-Mm116-A.
  
Segon. Mitjançant un escrit de data 27 d'abril de 2000, amb justificant de recepció del dia 5 de maig de 2000, se li va notificar que l'entitat Multinacional Aseguradora, SA (ASCAT) havia comunicat a aquesta Agència Valenciana del Turisme que havia procedit a l'anul·lació de l'aval que tenia subscrit amb aquesta Agència de Viatges per haver estat retornat el rebut corresponent a la prima de 2000. En aquest mateix escrit se li concedia un termini de quinze dies per a justificar davant d'aquesta administració la vigència de l'aval corresponent, o presentar nova carta de pagament del que, si s'escau, s'haguera constituït en substitució de l'anterior, i se li va significar que no fer-ho era causa de revocació del títol-llicència d'Agència de Viatges que tenia concedit.
  
Tercer. Que transcorregut el termini assenyalat i no havent aportat cap documentació al respecte, mitjançant escrit amb data de 26 de juny de 2000, us notificarem tràmit d'audiència previ a la revocació del títol-llicència d'agència de viatges, concedint-li un termini de deu dies per a que al·legara i manifestara el que considerara escaient en defensa dels seus interessos, procedint-se a la seua publicació amb data 21 de desembre de 2000 al Diari Oficial de la Generalitat Valenciana, per haver sigut retornat pel Servei de Correus.
  
Quart. Transcorregut el termini assenyalat per a audiència en l'expedient instruït, no han estat presentades al·legacions al respecte.
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol-llicència d'Agència de Viatges es farà mitjançant una resolució motivada, amb la tramitació prèvia del corresponent expedient, d'acord amb la Llei de Procediment Administratiu.
  
Segon. L'article 14, punt 1, del Decret 20/1997, estableix que les agències de viatges seran obligades a constituir i mantenir en permanent vigència una fiança per a respondre del compliment de les obligacions derivades de la prestació dels seus serveis davant dels contractants d'aquests.
  
Tercer. L'article 11, lletra b), del citat Reglament estableix com a causa de revocació del títol-llicència d'Agència de Viatges la no reposició de la garantia en la quantia i termini que preveu l'article 14.
  
Quart. L'article 14.4 del referit Decret 20/1997, en el qual s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la Resolució del corresponent expedient siga ferma.
  
En virtut de l'anterior i de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol-llicència d'Agència de Viatges a l'entitat Castle Travel, SL, que tenia el seu domicili social a Benidorm (Alacant), av. Penetración, Urbanización Admiral, local 1-5, i com a codi d'identificació CV-Mm116-A.
  
Contra aquesta resolució, que no posa fi a la via administrativa podrà interposar-se un Recurs d'Alçada davant del President Executiu de l'Agència Valenciana del Turisme durant el termini d'un mes comptador des de l'endemà de la recepció de la notificació d'aquesta, d'acord amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.